

**ДОКУМЕНТАЦИЯ**

**ЗА ВЪЗЛАГАНЕ НА**

**ОБЩЕСТВЕНА ПОРЪЧКА ЧРЕЗ ПУБЛИЧНО СЪСТЕЗАНИЕ**

**с наименование:**

**“Осъществяване на строителен надзор при изпълнение на СМР за въвеждане на мерки за енергийна ефективност и обновяване на многофамилни жилищни сгради в град Златоград – по обособени позиции“**

2019 г.

# СЪДЪРЖАНИЕ

СЪДЪРЖАНИЕ 2

І. ОБЩА ИНФОРМАЦИЯ. 3

II. ТЕХНИЧЕСКА СПЕЦИФИКАЦИЯ 7

ІІI. ИЗИСКВАНИЯ КЪМ УЧАСТНИЦИТЕ 8

Общи изисквания към участниците 8

Участник - обединение 8

Подизпълнители 8

Използване на капацитета на трети лица 9

ЛИЧНО СЪСТОЯНИЕ НА УЧАСТНИЦИТЕ 9

Други основания за отстраняване: 12

КРИТЕРИИ ЗА ПОДБОР И ДОКУМЕНТИ ЗА ДОКАЗВАНЕ 12

Годност (правоспособност) за упражняване на професионална дейност 12

Икономическо и финансово състояние 13

Технически и професионални способности 14

IV. КРИТЕРИЙ ЗА ВЪЗЛАГАНЕ И МЕТОДИКА ЗА КОМПЛЕКСНА ОЦЕНКА 14

V. УКАЗАНИЯ ЗА ПОДГОТОВКА И ПРЕДСТАВЯНЕ НА ОФЕРТИТЕ 15

Оферти 15

Подаване на офертата 15

VI. ОГЛЕД НА ОБЕКТА 17

VII. РАЗЯСНЕНИЯ И СРЕДСТВА ЗА КОМУНИКАЦИЯ 18

*Разяснения* 18

Средства за комуникация: 18

VIII. ОТВАРЯНЕ, РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ 18

Критерии или правила, които ще приложат, когато участник е спечелил по-голям от максимално допустимия брой обособени позиции 21

Определяне на изпълнител 21

IX. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА 22

Гаранция за изпълнение на договора 23

Гаранция за авансово предоставени средства 23

Договор за подизпълнение 24

X. ОБЩИ ИЗИСКВАНИЯ 25

**IX. ОБРАЗЦИ:**

Образец № 1 – Заявление за участие

Образец № 2 - Опис на представените документи

Образец № 3 - Единен европейски документ за обществени поръчки (ЕЕДОП)

Образец № 4 – Техническо предложение;

Образец № 5 – Ценово предложение*.*

**X. ПРОЕКТ НА ДОГОВОР:**

# І. ОБЩА ИНФОРМАЦИЯ.

**1. ВЪЗЛОЖИТЕЛ** на обществената поръчка по смисъла на чл. 5, ал.1, т. 9 от Закона за обществените поръчки (ЗОП) е кмета на община Златоград.

Община Златоград е бенефициент, по 4 проекти, които се осъществяват с финансовата подкрепа на Оперативна програма „Региони в растеж” 2014-2020 г. (ОПРР).

С оглед правилата за изпълнение на ОПРР, Възложителят има задължение да организира провеждането на обществени поръчки за избор на изпълнители и да сключи с тях договори за изпълнение на всички дейности по проекта.

**2. ОБЕКТ НА ПОРЪЧКАТА** е „УСЛУГА” по смисъла на чл. 3, ал. 1, т. 3 на ЗОП.

**3. ПРЕДМЕТ НА ПОРЪЧКАТА:**

Предметът на обществената поръчка включва **осъществяване на строителен надзор при изпълнение на строителни и монтажни работи** за въвеждане на мерки за енергийна ефективност и обновяване на 28 многофамилни жилищни сгради в 3 обособени позиции.

Предметът на поръчката включва изпълнение на следните дейности за всеки един от строежите:

1. законосъобразно започване на строежа;

2. изпълняване функциите на координатор по безопасност и здраве за етапа на строителството съгласно Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи;

3. осъществяване на контрол относно пълнотa и правилно съставяне на актовете и протоколите по време на строителството;

4. упражняване на контрол на количествата, качеството и съответствието на изпълняваните строителни и монтажни работи и влаганите материали с изискванията на възложителя и договора за изпълнение на строителството, включително подписване на протоколите за действително извършени СМР ;

5. изготвяне на окончателен доклад за строежите съгласно чл.168, ал.6 от ЗУТ;

6. съставяне на актуализация на технически паспорт на строежите съгласно чл. 176а и чл. 176б от ЗУТ.

**4. ВИД НА ПРОЦЕДУРАТА:** – Публично състезание- чл.18, ал.1 т.12 от ЗОП.

**5. МАКСИМАЛЕН ФИНАНСОВ РЕСУРС**:

Максималната стойност на настоящата обществена поръчка е в размер на **34 855.19** лева без ДДС, определена на базата на бюджета на проекта и е формирана от стойността на отделните обособени позиции.

Оферти над тези стойности не могат да се подават.

Финансирането е осигурено по проекти:

* “Въвеждане на мерки за енергийна ефективност и обновяване на многофамилни жилищни сгради – “Станко и Даниел Пееви”, “Орфей”, “Мила” и блокове №174, №177, №189, в град Златоград", с акроним ZlatownEECO2-1”,
* “Въвеждане на мерки за енергийна ефективност и обновяване на многофамилни жилищни сгради – “Анжерови”, “Дарина”, “Йосиф Кехайов”, “Бочукови-Златоград”, “Аристе”, “Пролет” и блокове №178, “Белия дом”, в град Златоград”, с акроним ZlatownEECO2-2,
* “Въвеждане на мерки за енергийна ефективност и обновяване на многофамилни жилищни сгради - "Саралийски", "Пехливанови", "Хаджиеви", "Зюмбюл", "Сватеви" и блокове №190, №195 А, в град Златоград”, с акроним ZlatownEECO2-3 и
* “Въвеждане на мерки за енергийна ефективност и обновяване на многофамилни жилищни сгради - "Ахрида 22", "Тракия", "Къща Виктория", "Велико Търново", "Раз Цвет", "Фамилна къща Чаушеви", "Синчец", "Братя Хъмчеви", "Гогаджови", "Фамилия Касабови" и "Текстилски блок", в град Златоград", с акроним ZlatownEECO2-4,

които се осъществяват с финансовата подкрепа на Оперативна програма „Региони в растеж” 2014-2020 г.

**6. СРОК ЗА ИЗПЪЛНЕНИЕ НА ПОРЪЧКАТА**:

Прогнозният срок за изпълнение на всяка една от обособените позиции е 150 дни. Задълженията на Изпълнителя по настоящата поръчка са до въвеждане в експлоатация на всички строежи, включени в съответната обособена позиция. Максималният срок за изпълнение на строително – монтажните работи за всяка една обособена позиция е не по-кратък от 90 дни и не по-дълъг от 150 календарни дни считано от датата на подписване на Протокол за откриване на строителната площадка (обр. 2) до подписване на Констативен акт обр. 15 за всеки един от строежите от съответната обособена позиция.

**7. ОБОСОБЕНИ ПОЗИЦИИ:**

Предметът на поръчката включва 3 обособени позиции.

Обособените позиции, максималният финансов ресурс, осигурен за всяка една от тях, както и минималния и максималния срок за изпълнението им е посочен в таблицата по-долу.

| **Обособена позиция** | **Максимален финансов ресурс**  **(в лв. без ДДС)** |
| --- | --- |
| **Oбособена позиция №1** | 10 899.40 лв. |
| “Осъществяване на строителен надзор при изпълнение на СМР за въвеждане на мерки за енергийна ефективност и обновяване на многофамилни жилищни сгради – “Братя Хъмчеви”, “Станко и Даниел Пееви”, “Фамилна къща Чаушеви”, “Пехливанови”, “Орфей”, “Фамилна къща Касабови”, “Синчец”, “Гогаджови 2018”, “Фамилна къща Виктория” в гр. Златоград, “Сватеви”, “Архида 22” и “Такия” в гр. Златоград” |
| **Oбособена позиция № 2** | 12 168.75 лв. |
| “Осъществяване на строителен надзор при изпълнение на СМР за въвеждане на мерки за енергийна ефективност и обновяване на многофамилни жилищни сгради – “Мила”, “Анджерови”, “Йосиф Кехайов”, “Пролет”, “Бочукови-Златоград”, “Велико Търново”, “РазЦвет”, “Аристе”, “Дарина”, “Саралийски” и “Хаджиеви” в гр. Златоград” |
| **Oбособена позиция №3** | 11 787.04 лв. |
| “Осъществяване на строителен надзор при изпълнение на СМР за въвеждане на мерки за енергийна ефективност и обновяване на многофамилни жилищни сгради – блок 174, блок 177, “Белия дом”, “Зюмбюл” и блок 190 в гр. Златоград” |

Максималния осигурителен финансов ресурс за строителния надзор за всяка една от сградите е посочена в Таблица Приложение № 5а

*\*Оферти над тези стойности не могат да се подават.*

Участниците могат да подават оферти за една, за няколко или за всички обособени позиции.

**На основание чл. 46, ал. 5 от ЗОП Възложителя ще възложи на един изпълнител максимум 1 обособенa позиция.**

При условията на чл. 26, ал.1 от ЗОП следните обособени позиции се възлагат самостоятелно, чрез пряко възлагане:

* “Осъществяване на строителен надзор при изпълнение на СМР за въвеждане на мерки за енергийна ефективност и обновяване на многофамилна жилищна сграда – бл.189 в гр. Златоград” – на стойност 1 653,19. без ДДС, в изпълнение на проект “Въвеждане на мерки за енергийна ефективност и обновяване на многофамилни жилищни сгради - "Станко и Даниел Пееви", "Орфей", "Мила" и блокове №174, №177, №189, в град Златоград", с акроним ZlatownEECO2-1”;
* “Осъществяване на строителен надзор при изпълнение на СМР за въвеждане на мерки за енергийна ефективност и обновяване на многофамилна жилищна сграда находяща се на ул. “Стефан Стамболов” № 13, бл. 178, гр. Златоград” – на стойност 1509,8 лв. без ДДС, в изпълнение на Проект “Въвеждане на мерки за енергийна ефективност и обновяване на многофамилни жилищни сгради – “Анжерови”, “Дарина”, “Йосиф Кехайов”, “Бочукови-Златоград”, “Аристе”, “Пролет” и блокове №178, “Белия дом”, в град Златоград”, с акроним ZlatownEECO2-2”;
* “Осъществяване на строителен надзор при изпълнение на СМР за въвеждане на мерки за енергийна ефективност и обновяване на многофамилна жилищна сграда находяща се на ул. “Беловидово” № 33, бл. 195A, гр. Златоград” - на стойност 2571,57 лв. без ДДС, в изпълнение на Проект “Въвеждане на мерки за енергийна ефективност и обновяване на многофамилни жилищни сгради - "Саралийски", "Пехливанови", "Хаджиеви", "Зюмбюл", "Сватеви" и блокове №190, №195 А, в град Златоград”, с акроним ZlatownEECO2-3;
* “Осъществяване на строителен надзор при изпълнение на СМР за въвеждане на мерки за енергийна ефективност и обновяване на многофамилна жилищна сграда находяща се на ул. „България“ бл. 128, гр. Златоград” - на стойност 2254,82 лв. без ДДС, в изпълнение на Проект “Въвеждане на мерки за енергийна ефективност и обновяване на многофамилни жилищни сгради - "Ахрида 22", "Тракия", "Къща Виктория", "Велико Търново", "Раз Цвет", "Фамилна къща Чаушеви", "Синчец", "Братя Хъмчеви", "Гогаджови", "Фамилия Касабови" и "Текстилски блок", в град Златоград", с акроним ZlatownEECO2-4.

**8. МОТИВИ ЗА ИЗБОР НА ПРОЦЕДУРАТА:** Условията и редът за възлагане на обществени поръчки, определени в ЗОП, се прилагат задължително от публичните възложители по ЗОП при възлагане на обществени поръчки за услуги. Естеството на предмета на поръчката позволява достатъчно точно да се определят техническите спецификации. С оглед правилата по чл. 21 от ЗОП, следва да се приложат праговете, определени с чл. 20, ал. 2, т. 2 от ЗОП и не са налице основания за провеждане на пряко договаряне.

**9. ИНФОРМАЦИЯ ЗА ЗАДЪЛЖЕНИЯТА, СВЪРЗАНИ С ДАНЪЦИ И ОСИГУРОВКИ, ОПАЗВАНЕ НА ОКОЛНАТА СРЕДА, ЗАКРИЛА НА ЗАЕТОСТТА И УСЛОВИЯТА НА ТРУД**

Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към услугите, предмет на поръчката, както следва:

* **Относно задълженията, свързани с данъци и осигуровки**:

Национална агенция по приходите:

[Информационен телефон на НАП - 0700 18 700](http://www.nap.bg/page?id=178); интернет адрес: [www.nap.bg](http://www.nap.bg)

* **Относно задълженията, опазване на околната среда:**

Министерство на околната среда и водите:

1000 София, бул. “Кн. М. Луиза” 22 (централна сграда)

ул. "У. Гладстон" № 67 (втора сграда)

Телефон: 02/ 940 60 00

Интернет адрес: http://www.moew.government.bg

* **Относно задълженията, закрила на заетостта и условията на труд:**

Министерство на труда и социалната политика:

Интернет адрес: <http://www.mlsp.government.bg>

София 1051, ул. Триадица №2

Телефон: 8119 443

# II. ТЕХНИЧЕСКА СПЕЦИФИКАЦИЯ

(за всяка една от обособените позиции)

# ІІI. ИЗИСКВАНИЯ КЪМ УЧАСТНИЦИТЕ

## Общи изисквания към участниците

1. В публичното състезание може да участва всяко българско или чуждестранно физическо или юридическо лице, или обединения на такива лица, както и всяко образувание, което има право да изпълнява услугата, предмет на поръчката, съгласно законодателството на държавата, в която е установено. Участниците в процедурата трябва да отговарят на изискванията, регламентирани от Закона за обществените поръчки, обявените изисквания от Възложителя в настоящата документация и обявлението за обществената поръчка.
2. Не се допуска до участие в процедурата участник, който не отговаря на законовите изисквания или на някое от условията на Възложителя в тази документация и в обявлението за обществената поръчка.
3. Свързани лица по смисъла на § 2, т. 45 от Закона за обществените поръчки (ЗОП) не могат да бъдат самостоятелни участници в една и съща процедура.

“Свързани лица” са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

“Kонтрол” е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

1. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

## Участник - обединение

1. В случай, че участникът е обединение, което не е юридическо лице, се представя копие на документ, от който да е видно правното основание за създаване на обединението, както и следната информация във връзка с настоящата поръчка:
   1. участник (партньор) в обединението, който е определен да представлява обединението за целите на настоящата поръчка;
   2. правата и задълженията на участниците в обединението;
   3. разпределението на отговорностите в обединението;
   4. дейностите, които ще изпълнява всеки член на обединението;
   5. уговаряне на солидарна отговорност на участниците в обединението, когато такава не е предвидена съгласно приложимото законодателство.
2. В процедура за възлагане на обществена поръчка едно физическо или юридическо лице може да участва само в едно обединение.

## Подизпълнители

1. Всеки участник в процедурата за възлагане на обществена поръчка е длъжен да заяви дали при изпълнението на поръчката ще използва подизпълнители, вида и дела на тяхното участие.
2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
3. Специфичните законови изисквания към подизпълнителите са посочени в чл. 66 от ЗОП.
4. Изпълнителите сключват договор за подизпълнение с подизпълнителите, посочени в офертата.
5. Подизпълнителите нямат право да превъзлагат една или повече от дейностите, които са включени в предмета на договора за подизпълнение.
6. Правилата, приложими за директните плащания към подизъплнителите са посочени в раздел “Договор за подизпълнение” от настоящата документация.

## Използване на капацитета на трети лица

1. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.
2. По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.
3. В случай, че участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.
4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.
5. Възложителят изисква от участника да замени посоченото от него трето лице, ако то не отговаря на някое от условията по т. 16, поради промяна в обстоятелства преди сключване на договора за обществена поръчка.

## ЛИЧНО СЪСТОЯНИЕ НА УЧАСТНИЦИТЕ

1. Възложителят отстранява от участие в процедурата участник, за когото са налице обстоятелствата по чл. 54, ал. 1 и чл. 55, ал. 1 от ЗОП. Участникът се отстранява и в случаите, когато е обединение и за член на обединението е налице някое от основанията за отстраняване.
2. Обстоятелствата, които съставляват основания за отстраняване, не трябва да са налице спрямо под-изпълнителите и спрямо всяко трето лице, на чийто капацитет се позовава участника. В случай, че за някое от тези лица е налице основание за отстраняване, възложителят изисква участникът да замени посоченото от него трето лице или подизпълнител.

| **Обстоятелства, при които участникът се отстранява от участие в процедурата** | | **Правно основание** |
| --- | --- | --- |
|  | Лицето е осъдено с влязла в сила присъда за престъпление по [чл. 108а](https://web.apis.bg/p.php?i=490430#p36391003), [чл. 159а](https://web.apis.bg/p.php?i=490430#p27695350) – [159г](https://web.apis.bg/p.php?i=490430#p27695353), [чл. 172](https://web.apis.bg/p.php?i=490430#p27695373), [чл. 192а](https://web.apis.bg/p.php?i=490430#p27695396), [чл. 194](https://web.apis.bg/p.php?i=490430#p27695400) – [217](https://web.apis.bg/p.php?i=490430#p27695429), [чл. 219](https://web.apis.bg/p.php?i=490430#p27695435) – [252](https://web.apis.bg/p.php?i=490430#p27695481), [чл. 253](https://web.apis.bg/p.php?i=490430#p29221082) – [260](https://web.apis.bg/p.php?i=490430#p27695493), [чл. 301](https://web.apis.bg/p.php?i=490430#p29221086) – [307](https://web.apis.bg/p.php?i=490430#p29221087), [чл. 321](https://web.apis.bg/p.php?i=490430#p27695570), [321а](https://web.apis.bg/p.php?i=490430#p5974115) и [чл. 352](https://web.apis.bg/p.php?i=490430#p27695608) – [353е от Наказателния кодекс](https://web.apis.bg/p.php?i=490430#p5974377);  *(Прилага се за лицата, посочени по чл. 54, ал. 2 и 3 от ЗОП).)* | Чл. 54, ал.1, т. 1 от ЗОП |
|  | Лицето е осъдено с влязла в сила присъда за престъпление, аналогично на тези по т. 1, в друга държава членка или трета страна;  *(Прилага се за лицата, посочени по чл. 54, ал. 2 и 3 от ЗОП).)* | Чл. 54, ал.1, т. 2 от ЗОП |
|  | Лицето има задължения за данъци и задължителни осигурителни вноски по смисъла на [чл. 162, ал. 2, т. 1 от Данъчно-осигурителния процесуален кодекс](http://web.apis.bg/p.php?i=204216#p28315642) и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен.  *(Не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.).* | Чл. 54, ал.1, т. 3 от ЗОП |
|  | Налице е неравнопоставеност в случаите по [чл. 44, ал. 5](http://web.apis.bg/p.php?i=2752471#p28982740) на ЗОП. | Чл. 54, ал.1, т. 4 от ЗОП |
|  | Установено е, че лицето:  а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;  б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;  *(Прилага се за лицата, посочени по чл. 54, ал. 2 и 3 от ЗОП).)* | Чл. 54, ал.1, т. 5 от ЗОП |
|  | Установено с влязло в сила наказателно постановление или съдебно решение, нарушение на:   * чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда, или [чл. 13, ал. 1 от Закона за трудовата миграция и трудовата мобилност](https://web.apis.bg/p.php?i=2797996#p37429892) * чл. 118, чл. 128, чл. 245 и чл. 301 – 305 от Кодекса на труда   или аналогични задължения, установени с акт на компетентен орган, съгласно законодателството на държавата, в която кандидатът или участникът е установен | Чл. 54, ал.1, т. 6 от ЗОП |
|  | Налице е конфликт на интереси, който не може да бъде отстранен.  “Конфликт на интереси” е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на [чл. 54 от Закона за противодействие на корупцията и за отнемане на незаконно придобитото имущество](https://web.apis.bg/p.php?i=3263996#p36607114) и за който би могло да се приеме, че влияе на тяхната безпристрастност и независимост във връзка с възлагането на обществената поръчка.  *(Прилага се за лицата, посочени по чл. 54, ал. 2 и 3 от ЗОП).)* | Чл. 54, ал.1, т. 7 и §2, т. 21 ЗОП. |
|  | Лицето е обявено в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен; | Чл. 55, ал.1, т. 1 от ЗОП |
|  | Лицето е лишено от правото да упражнява професията “осъществяване на строителен надзор” съгласно законодателството на държавата, в която е извършено деянието. | Чл. 55, ал.1, т. 2 от ЗОП |
|  | Лицето е сключило споразумение с други лица с цел нарушаване на конкуренцията, когато нарушението е установено с акт на компетентен орган. | Чл. 55, ал.1, т. 3 от ЗОП |
|  | Доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора. | Чл. 55, ал.1, т. 4 от ЗОП |
|  | Лицето се е опитало да:  а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или  б) получи информация, която може да му даде неоснователно предимство в процедурата за възлагане на обществена поръчка.  *(Прилага се за лицата, посочени по чл. 54, ал. 2 и 3 от ЗОП).)* | Чл. 55, ал.1, т. 5 от ЗОП |
|  | За участника се прилагат забраните, посочени в чл. 3, т. 8 от ЗАКОН за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици  (ЗИФОДРЮПДРКДС). | 3, т. 8 от ЗИФОДРЮПДРКДС |
|  | Участници, които са свързани лица по смисъла на § 2, т. 45 от ДР на ЗОП. | Чл. 107, т. 4 от ЗОП |
|  | Участници, за които са налице обстоятелствата по чл. 69 от Закона противодействане на корупцията и за отнемане на незаконно придобито имущество | Чл. 69 от ЗПКОНПИ |
| *Основанията по т. 1, 2, 7 и 12 се отнася за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Тези лица са посочени в чл. 40 от ППЗОП.*  *Когато участникът, или юридическо лице в състава на негов контролен или управителен орган се представлява от физическо лице по пълномощие, основанията се отнасят и за това физическо лице.* | | |

## Други основания за отстраняване:

1. Освен на основанията, посочени по-горе, Възложителят отстранява от участие:
   1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;
   2. участник, който е представил оферта, която не отговаря на:

а). предварително обявените условия за изпълнение на поръчката;

б). правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към чл. 115 ЗОП;

в). участник, подал оферта, които не отговарят на условията за представяне, включително за форма, начин и срок.

* 1. участник, който не е представил в срок обосновката по [чл. 72, ал. 1](apis://Base=NARH&DocCode=41765&ToPar=Art72_Al1&Type=201/) ЗОП или чиято оферта не е приета съгласно [чл. 72, ал. 3](apis://Base=NARH&DocCode=41765&ToPar=Art72_Al3&Type=201/) – 5 ЗОП.

## КРИТЕРИИ ЗА ПОДБОР И ДОКУМЕНТИ ЗА ДОКАЗВАНЕ

|  |  |
| --- | --- |
| Годност (правоспособност) за упражняване на професионална дейност | |
| **Минимално изискване:** | Участникът трябва да има валидно Удостоверение за упражняване на строителен надзор по чл. 166, ал. 1, т. 1 от ЗУТ, издадено от началника на Дирекцията за национален строителен контрол (ДНСК), или документ, удостоверяващ правото да извършва такава дейност, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство съгласно чл. 166, ал. 2 и ал. 7 от ЗУТ**.** |
| **Документи, с които се доказва:** | Участникът попълва поле 1) на раздел А: „Годност“, Част IV: „Критерии за подбор“ от Единен европейски документи за обществени поръчки (ЕЕДОП).  Доказване: Доказателствата за съответствие се представят при условията на чл. 67, ал. 5 и 112, ал. 1, т. 2 от ЗОП.  **Изискването се доказва с представянето на**:  Копие на валидно Удостоверение за упражняване на строителен надзор по чл. 166, ал. 1, т. 1 от ЗУТ, издадено от началника на Дирекцията за национален строителен контрол (ДНСК), или документ, удостоверяващ правото да извършва такава дейност, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство съгласно чл. 166, ал. 2 и ал. 7 от ЗУТ |

|  |  |
| --- | --- |
| Икономическо и финансово състояние | |
| **Критерий за подбор:** | 1. Участникът трябва да има застраховка “Професионална отговорност за за консултант, извършващ строителен надзор”, която покрива минималната застрахователна сума за категорията строеж, в която попадат строежите, включени в съответната обособената позиция: за обособена позиция № 3- четвърта категория строежи, а за обособени позиции №№ 1 и 2 - пета категория строежи, съгласно НАРЕДБА за условията и реда за задължително застраховане в проектирането и строителството, или съответен валиден аналогичен документ. |
| **Документи, с които се доказва:** | Участникът попълва поле 5) на раздел Б: Икономическо и финансово състояние, Част IV: „Критерии за подбор“, т.5 от ЕЕДОП.  Доказване: Доказателствата за съответствие се представят при условията на чл. 67, ал. 5 и 112, ал. 1, т. 2 от ЗОП.  Доказване изпълнението на изискването е чрез представяне на:  Доказателства за наличие на валидна застраховка “Професионална отговорност за консултант, извършващ строителен надзор”, която да обхваща категория строеж съобразно предмета на обособената позиция, а именно – за обособена позиция № 3 – четвърта категория строеж, а за обособени позиции № 1 и 2 - пета категория строежи. За участник, установен/регистриран в Република България, застраховката за професионална отговорност следва да бъде съгласно чл. 171, ал. 1 от ЗУТ. За участник, установен/регистриран извън Република България застраховката за професионална отговорност следва да бъде еквивалентна на тази по чл. 171, ал. 1 от ЗУТ, съгласно законодателството на държавата, където е установен/регистриран участникът. |
| Условие по чл. 65, ал. 6 от ЗОП В настоящата процедура възложителят поставя изискване за предвиждане на солидарна отговорност за изпълнение на поръчката между участника и третото лице, в случаите, когато участникът използва капацитета на трето лице за доказване съответствието с изискването за финансово и икономическо състояние. | |

|  |  |
| --- | --- |
| Технически и професионални способности | |
| **Минимално изискване:** | 1. Участникът трябва да е изпълнил поне 1 (една) дейност “услуги с предмет, идентичен или сходен с този на настоящата поръчка” за последните 3 (три) години от датата на подаване на офертата.  *“Услуги с предмет, идентичен или сходен с този на настоящата поръчка”* е строителен надзор при изпълнение на строителни и монтажни работи за въвеждане на мерки за енергийна ефективност и обновяване на сграда.  Възложителят не поставя изискване за обем. |
| **Документи, с които се доказва:** | 1. Участникът попълва раздел В: Технически и професионални способности, Част IV: „Критерии за подбор“ от ЕЕДОП.  Доказване:  Изискването се доказва със списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга.  Документите се представят при условията на чл. 67, ал. 5 от ЗОП или преди подписване на договора за обществена поръчка съгласно чл. 112, ал.1, т. 2 от ЗОП |

21. Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

22. Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на [чл. 54 от Закона за противодействие на корупцията и за отнемане на незаконно придобитото имущество](https://web.apis.bg/p.php?i=3263996#p36607114).

# IV. КРИТЕРИЙ ЗА ВЪЗЛАГАНЕ И МЕТОДИКА ЗА КОМПЛЕКСНА ОЦЕНКА

Икономически най-изгодната оферта се определя въз основа на критерия **най-ниска цена.**

23. Комисията предлага за отстраняване от процедурата участник, който е представил техническо предложение, което не отговаря на предварително обявените условия на възложителя. На първо място се класира участникът предложил най-ниска цена. Посочената цена се закръгля до втория знак след десетичната запетая.

***Забележка:*** От участие в процедурата се отстранява участник, предложил цена за изпълнение по-висока от определената от Възложителя финансова рамка. Участникът носи отговорност за допуснати грешки или пропуски в изчисленията на предложените от него условия.

# V. УКАЗАНИЯ ЗА ПОДГОТОВКА И ПРЕДСТАВЯНЕ НА ОФЕРТИТЕ

## Оферти

23. При изготвяне на офертата всеки участник трябва да се придържа точно към обявените от възложителя условия. Използването на образци № 1 - 5, приложени към настоящата документация е задължително.

24. До изтичането на срока за подаване на офертите всеки кандидат или участник може да промени, да допълни или да оттегли офертата си.

## 

## Подаване на офертата

25. Офертата се подава от участника или от упълномощен от него представител – лично или чрез пощенска или друга куриерска пратка са обратна разписка на адреса, посочен в Обявлението за обществена поръчка.

26. Ако участникът изпрати офертата си чрез пощенска или друга куриерска пратка са обратна разписка, разходите за изпращането, както и рискът от забава или загубване на офертата са за сметка на участника.

27. Офертите могат да се подават всеки работен ден в срока, посочен в Обявлението за обществената поръчка.

28. Офертата се представя в запечатана непрозрачна опаковка върху която се посочва:

ДО

Община Златоград

гр. Златоград

ул. “Стефан Стамболов” № 1

ОФЕРТА

ЗА ОБЩЕСТВЕНА ПОРЪЧКА:

*“Осъществяване на строителен надзор при изпълнение на СМР за въвеждане на мерки за енергийна ефективност и обновяване на многофамилни жилищни сгради в град Златогад – по обособени позиции“*

Обособена позиция № ................................

Наименование на участника: ........................................................................

Участници в обединението (когато е приложимо): ....................................

Адрес за кореспонденция, телефон:..............................................

Факс и електронен адрес (по възможност): .................................

29. За получените оферти при възложителя се води регистър, в който се отбелязват:

* подател на офертата;
* номер, дата и час на получаване;
* причините за връщане на офертата, когато е приложимо.

30. При получаване на офертата върху запечатаната непрозрачна опаковка се отбелязва поредния номер, датата и часът на получаването, за което на приносителя се издава документ.

31. Не се приемат оферти, които са представени след изтичане на крайния срок за получаване или са в незапечатана опаковка или в опаковка в нарушена цялост.

32. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра на получените оферти. В тези случаи не се допуска приемане на оферти от лица, които не са включени в списъка.

**Съдържание на офертата**

33. В запечатаната непрозрачна опаковка се поставят:

33.1. Заявление за участие – съгласно образец № 1;

33.2. Опис на представените документи – съгласно образец № 2;

34.3. Попълнен и подписан Единен европейски документ за обществени поръчки (ЕЕДОП) в съответствие с изискванията на [чл. 67 от ЗОП](https://web.apis.bg/p.php?i=2752471#p39464946) и условията на възложителя (Образец № 3);

33.4. Документи за доказване на предприети мерки за надеждност, когато е приложимо;

33.5. Участник – обединение, което не е юридическо лице представя копие на документ, от който да е видно правното основание за създаване на обединението, както и следната информация във връзка с настоящата поръчка:

* участник (партньор) в обединението, който е определен да представлява обединението за целите на настоящата поръчка;
* правата и задълженията на участниците в обединението;
* разпределението на отговорностите в обединението;
* дейностите, които ще изпълнява всеки член на обединението;
* уговаряне на солидарна отговорност на участниците в обединението, когато такава не е предвидена съгласно приложимото законодателство.

***Указания за представяне на ЕЕДОП:***

* *В ЕЕДОП се предоставя информацията, изисквана от възложителя, и се посочват данни относно публичните регистри, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.*
* *Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен ЕЕДОП за всяко или за някое от лицата по чл. 40, ал. 1 от ППЗОП. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява участника (икономическия оператор).*
* *Участник (икономически оператор), който участва самостоятелно, но ще ползва капацитета на едно или повече трети лица, по отношение на критериите за подбор, представя отделен ЕЕДОП за всяко едно от третите лица. Участникът (икономически оператор) попълва Раздел В „Информация относно използването на капацитета на други субекти“ на част ІІ от ЕЕДОП. Ако полето е попълнено с „Да“ се представя ЕЕДОП надлежно попълнен и подписан от лицата по чл. 40, ал. 1 от ППЗОП, за третите лица. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване.*
* *Участник (икономически оператор), който участва самостоятелно, но ще ползва един или повече подизпълнители, представя попълнен отделен ЕЕДОП за всеки един от подизпълнителите, надлежно попълнен и подписан от лицата по чл. 40, ал. 1 ППЗОП. В ЕЕДОП подизпълнителят/лите посочват информацията, изисквана съгласно раздел А и Б от част ІІ и попълват част ІІІ „Основания за изключване“.*
* *Когато кандидатът или участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.*
* *Когато изискванията по чл. 54, ал.1, т. 1, 2 и 7 и чл. 55, ал.1, т. 5 от ЗОП се отнасят за повече от едно лице, всички лица подписват един и същ ЕЕДОП.*
* *Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал.1, т. 1, 2 и 7 и чл. 55, ал.1, т. 5 от ЗОП се попълва в отделен ЕЕДОП за всяко лице или за някои от лицата. В този случай, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.*

**33.6. Оферта**, която включва:

**Техническо предложение** – изготвя се съгласно Образец № 4 и съдържа:

* предложение за изпълнение на поръчката в съответствие с техническите спецификации и изискванията на възложителя;
* Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо;

**Приложения:**

**Ценово предложение** – изготвя се съгласно Образец № 5

***Когато участникът подава оферта за повече от 1 обособена позиции, той:***

* *представя отделен ЕЕДОП за обособените позиции, за които има различни критерии за подбор (прилага се за обособена позиция №1 и за обособени позиции № 2 и 3;*
* *за всяка една обособена позиция представя отделни Техническо предложение и Ценово предложение.*

34. Oфертата се подава на български език. Всички документи, които се представят в процедурата и не са на български език, се представят и в превод.

35. Офертата и приложенията към нея се изготвят по представените в документацията образци и се представят в оригинал. Когато представителната власт се упражнява съвместно от две или повече лица, офертата се подписва от всяко от тях.

36. Документи, за които в настоящата документация не се изисква да бъдат представени в оригинал или нотариално заверено копие, следва да се представят под формата на копие, заверено на всяка страница от участника с „Вярно с оригинала” и подписано от лицето, представляващо участника.

# VI. ОГЛЕД НА ОБЕКТА

37. При подготовка на Техническото предложение, Участникът може да извърши оглед на обектите, включени във всяка една обособена позиция. Като Възложителят ще осигури възможност за такъв в работните дни от 09.00 ч. до 17.00 ч., след предварително съгласуване на следните телефони:

- за сгради, включени в проекти с акроним ZlatownEECO2-1 и с акроним ZlatownEECO2-4 – Севдалин Хаджиев, тел. 0895 509074

- за сгради, включени в проект с акроним ZlatownEECO2-2 – Невена Атанасова, тел. 0884 871231

- за сгради, включени в проект с акроним ZlatownEECO2-3 – Иванка Сувариева, тел. 0887 395773

# VII. РАЗЯСНЕНИЯ И СРЕДСТВА ЗА КОМУНИКАЦИЯ

## *Разяснения*

1. Лицата могат да поискат писмено от Възложителя разяснения по решението, обявлението и документацията за обществената поръчка до 5 дни преди до изтичането на срока за получаване на офертите.
2. Разясненията на Възложителя ще бъдат публикувани в профила на купувача в 3-дневен срок от постъпването на искането на интернет адрес: http://www.zlatograd.bg/?pid=2,op5&id\_op=181

## Средства за комуникация:

1. Всички комуникации между Възложителя и участниците, свързани с настоящата процедура, са на български език и в писмен вид. Обменът на информация между Възложителя и участника може да се извършва по един от следните начини: лично,чрез пощенска или куриерска услуга с препоръчана пратка с обратна разписка, по факс или по електронен път – на електронна поща, като съобщението се подписва с електронен подпис. За получено ще се счита уведомление, което е получено лично, на посочения от участника адрес за кореспонденция, номер на факс или електронен адрес.
2. Решенията и други уведомления, изпратени по факс от Възложителя, се приемат за редовно връчени, ако са изпратени на посочения от адресата номер на факс и е получено автоматично генерирано съобщение, потвърждаващо изпращането.
3. Когато адресатът е сменил своя адрес/факс и не е информирал своевременно за това ответната страна или адресатът не желае да приеме уведомлението, за получено се счита това уведомление, което е достигнало до адреса/факса, известен на изпращача.
4. Когато решението, подлежащо на връчване не е получено от участника по някой от начините, посочени в чл. 43, ал. 2 от ЗОП, възложителят публикува съобщение до него в профила на купувача. Решението се смята за връчено от датата на публикуване на съобщението.

# VIII. ОТВАРЯНЕ, РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

1. След изтичане на срока за получаване на оферти, възложителят назначава комисия за разглеждане, оценяване и класиране на офертите.
2. Получените оферти се предават на председателя на комисията, за което се съставя протокол с данните по т.29 от Раздел V. Протоколът се подписва от предаващото лице и от председателя на комисията.
3. **Прилага се чл. 181, ал. 2 от ЗОП във връзка с чл. 61 от ППЗОП.**
4. Отварянето на офертите ще се извърши в часа, на датата и мястото, посочени в обявлението за обществена поръчка.
5. При промяна на датата, часа или мястото за отваряне на офертите, участниците се уведомяват от възложителя чрез профила на купувача най-малко 48 часа преди определения час.
6. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.
7. Председателят на Комисията отваря по реда на тяхното постъпване запечатаните непрозрачни опаковки и оповестява тяхното съдържание, включително предложенията на участниците по съответните показатели за оценка на офертите.
8. Най-малко трима от членовете на комисията подписват техническото и ценовото предложение на всеки от участниците.
9. Комисията предлага по един от присъстващите представители на другите участници да подпише техническото и ценовото предложение на съответния участник.
10. Публичната част от заседанието на комисията приключва след извършването на действията по т. 49 - 52.
11. Комисията разглежда документите, свързани с личното състояние и критериите за подбор, на участниците в низходящ ред спрямо получените оценки.
12. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача.
13. Комисията разглежда документите за установяване на съответствие с изискванията за личното състояние и критериите за подбор на двама участници, които класира на първо и второ място за всяка от обособените позиции, а останалите участници, чиито оферти са оценени, не се класират.
14. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача.
15. Комисията може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.
16. В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.
17. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.
18. Когато промените се отнасят до обстоятелства, различни от посочените по [чл. 54, ал. 1, т. 1](http://web.apis.bg/p.php?i=2752471#p28982763), [2](http://web.apis.bg/p.php?i=2752471#p28982763) и [7](http://web.apis.bg/p.php?i=2752471#p28982763) и [чл. 55, ал. 1, т. 5 ЗОП](http://web.apis.bg/p.php?i=2752471#p28982765), новият ЕЕДОП може да бъде подписан от едно от лицата, които могат самостоятелно да представляват кандидата или участника.
19. След изтичането на срока по т. 58 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.
20. Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.
21. Обосновката може да се отнася до:
    1. икономическите особености на производствения процес, на предоставяните услуги или на строителния метод;
    2. избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;
    3. оригиналност на предложеното от участника решение по отношение на строителството, доставките или услугите;
    4. спазването на задълженията по чл. 115 от ЗОП;
    5. възможността участникът да получи държавна помощ.
22. Получената обосновка се оценява по отношение на нейната пълнота и обективност относно обстоятелствата по т. 69, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.
23. Не се приема оферта, когато се установи, че предложените в нея цена са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 на ЗОП.
24. Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла чл. 107 от Договора за функционирането на Европейския съюз.
25. Възложителят ще уведомява Европейската комисия за всички случаи по т. 67.
26. Всички органи са длъжни при поискване и в рамките на своята компетентност да предоставят на възложителите, включително от други държави членки, информация, свързана със законови и подзаконови разпоредби, приложими колективни споразумения или национални технически стандарти, отнасящи се до доказателствата и документите, представени във връзка с данните по т.66.
27. Комисията класира участниците за всяка обособена позиция по отделно, по критерия “най-ниска цена” и условията, определени от възложителя.
28. Комисията провежда публично жребий за определяне на изпълнител между класираните на първо място оферти, ако участниците не могат да бъдат класиране при прилагане на т. 70.
29. Публичният жребий се провежда при следните правила:
    1. Мястото, датата и точният час на теглене на жребия се определят от председателя на комисията.
    2. Не по-късно от два работни дни преди датата на публичния жребий комисията обявява най-малко чрез съобщение в профила на купувача датата, часа и мястото на провеждането му.
    3. На публичния жребий могат да присъстват участниците в процедурата или техни упълномощени представители, както и представители на средствата за масово осведомяване.
    4. На часа, в деня и на мястото определено за теглене на жребий председателят на комисията саморъчно написва имената на участниците върху празни листи, подпечатани с печата на Община Златоград и ги сгъва на четири.
    5. За теглене на жребия председателят на комисията подготвя подходяща, непрозрачна празна кутия. Преди поставянето на сгънатите листи празната кутия се показва на всички присъстващи.
    6. Председателят на комисията пуска сгънатите листи в празната кутия.
    7. Непосредствено преди тегленето на жребия председателят на комисията, определя член от състава й, който да изтегли един от листите.
    8. Членът на комисията, който ще извърши тегленето на жребия, разбърква с ръка сгънатите листи и изтегля един от тях.
    9. Името на изтегления участник се прочита от председателя на комисията.
    10. След извършване на жребия, председателят на комисията изважда от кутията последователно останалите листи и прочита съдържанието им.
    11. 3а приключилия жребий, се съставя удостоверителен протокол, подписан от председателя на комисията и членовете от състава й, както и от представителите на присъстващите участници.
30. Комисията съставя протокол за извършване на подбора на участниците, разглеждането, оценката и класирането на офертите, който се представя на възложителя за утвърждаване.
31. В 10-дневен срок от получаването на протокола възложителят го утвърждава или го връща на комисията с писмени указания, когато:
    1. информацията в него не е достатъчна за вземането на решение за приключване на процедурата, и/или
    2. констатира нарушение в работата на комисията, което може да бъде отстранено, без това да налага прекратяване на процедурата.
32. Указанията не могат да насочват към конкретен изпълнител или към определени заключения от страна на комисията, а само да указват:
    1. каква информация трябва да се включи, така че да са налице достатъчно мотиви, които обосновават предложенията на комисията;
    2. нарушението, което трябва да се отстрани в случаите, когато са констатирани нарушения в работата на комисията.
33. Комисията представя на възложителя нов протокола, който съдържа резултатите от преразглеждането на действията й.
34. В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата.

## Критерии или правила, които ще приложат, когато участник е спечелил по-голям от максимално допустимия брой обособени позиции

1. **На основание чл. 46, ал. 5 от ЗОП Възложителя ще възложи на един изпълнител максимум 1 обособенa позиция.**
2. В случай, че даден участник е участвал само за една обособена позиция и е бил класиран на първо място, то Възложителят го определя за изпълнител на тази обособена позиция.
3. Правилата, които ще се прилагат, когато участник е спечелил повече от 1 обособена позиция, са както следва:
   1. В случай, че класираният на първо място участник по съответната обособена позиция е единствен класиран участник, то Възложителят ще го определи за изпълнител, без да взема под внимание прогнозната стойност по тази обособена позиция.
   2. В случай, че участникът е класиран на първо място за повече от 1 обособена позиция, участникът ще бъде определен за изпълнител на обособената позиция, която е с по-висока прогнозна стойност.

## Определяне на изпълнител

1. Възложителят определя участник, за когото са изпълнени следните условия:
   1. не са налице основанията за отстраняване от процедурата, освен в случаите по чл. 54, ал. 4 и 5 от ЗОП, и отговаря на критериите за подбор;
   2. представил е икономически най-изгодната оферта.
2. Възложителят обявява с мотивирано решение участника, определен за изпълнител в 10-дневен срок от утвърждаване на протокола на комисията.
3. В решението Възложителят посочва и класирането на участниците, отстранените от участието в процедурата участници и оферти и мотивите за отстраняването им, както и връзката към електронната преписка в профила на купувача, където е публикуван окончателният протокол на комисията.
4. Възложителят изпраща решението за определяне на изпълнител на поръчката в 3-дневен срок от издаването му. В деня на изпращането, възложителят публикува в профила на купувача решението заедно с окончателния протокол на комисията.

# IX. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА

1. Възложителят определя за изпълнител на настоящата поръчка участник, за когото са изпълнени следните условия:
   1. Актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят включително и за третите лица и подизпълнителите, ако има такива.
   2. Доказателство за осигурена гаранция за изпълнение.
   3. Документите, които трябва да представи участникът, определен за изпълнител са:
      1. Свидетелство за съдимост – за обстоятелствата по чл. 54, ал.1, т. 1 от ЗОП (В случаите, когато действащата нормативна уредба допуска това, документът се изисква служебно от Възложителя);
      2. Удостоверение от органите по приходите (НАП) и удостоверение от общината по седалището на възложителя и на участника – за обстоятелствата по чл. 54, ал.1, т. 3 от ЗОП. Удостоверението от НАП се изисква служебно от възложителя съгласно чл. 87, ал. 10 от ДОПК. Удостоверението от община Златоград ще бъде изискано служебно от възложителя;
      3. за обстоятелството по чл. 54, ал. 1, т. 6 и по чл. 56, ал. 1, т. 4 от ЗОП - удостоверение от органите на Изпълнителна агенция „Главна инспекция по труда";
      4. Удостверение издадено от Агенцията по вписванията за обстоятелствата по чл. 55, ал.1, т. 1 от ЗОП.
      5. Когато участникът за изпълнител е чуждестранно лице, той представя съответния документ, издаден от орган от компетентен орган, съгласно законодателството на държавата, в която участникът е установен. В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.
      6. Възложителят не може да изисква и лицето определено за изпълнител не представя документ:

* които вече са му били предоставени;
* до които има достъп по служебен път или чрез публичен регистър;
* които могат да бъдат осигурени чрез пряк и безплатен достъп до националните бази данни на държавите членки.
  + 1. Актуални документи по раздел “Критерии за подбор и документи за доказването им”.
    2. Доказателства за поетите от подизпълнителите задължения, когато участникът възнамерява да използва такива.
    3. Доказателствата могат да бъдат под формата на Декларация или друг документ, от който да са видни поетите тях задължения, включително и вида и дела от поръчката, която ще използват.
    4. Доказателства за това, че участникът ще разполага с ресурса на третите лица и за поетите от тях задължения, когато участникът се позовава на капацитета на трети лица.
    5. Когато определеният изпълнител е неперсонифицирано обединение на физически и/или юридически лица - изпълнителят представя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

1. Възложителят не сключва договор, когато участникът, класиран на първо място:
   1. откаже да сключи договор;
   2. не изпълни някое от условията по т.90, или
   3. не докаже, че не са налице основания за отстраняване от процедурата.
2. В този случай възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.
3. Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.
4. Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител, когато определеният за изпълнител е единственият заинтересован участник и няма заинтересовани кандидати.

## Гаранция за изпълнение на договора

1. Участникът, определен за изпълнител предоставя гаранция за изпълнение на договора в размер на 3% от стойността на договора без ДДС.
2. Гаранцията се предоставят в една от следните форми:

* парична сума – чрез превод по следната банкова сметка на възложителя: „Интернешънъл Асет Банк” АД, BIC: IABGBGSF, IBAN: BG32IABG74913300772101;
* банкова гаранция;
* застраховка, която обезпечава изпълнението чрез покритие на отговорността на изпълнителя.

1. Участникът, определен за изпълнител, избира сам формата на гаранцията за изпълнение.
2. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
3. Изискванията и условията към всяка от формите на гаранцията за изпълнение са посочени в договора за обществена поръчка.
4. Условията и сроковете за задържане или освобождаване на гаранцията за изпълнение са посочени в договора за обществена поръчка.

## Гаранция за авансово предоставени средства

1. Гаранцията, която обезпечава авансово предоставените средства, е в размера на тези средства и се освобождава до три дни след връщане или усвояване на аванса.
2. Гаранцията се предоставя в една от следните форми:

* парична сума;
* банкова гаранция;
* застраховка, която обезпечава изпълнението чрез покритие на отговорността на изпълнителя.

Гаранцията под формата на парична сума или банкова гаранция може да се предостави от името на изпълнителя за сметка на трето лице - гарант. Участникът, определен за изпълнител, избира сам формата на гаранцията.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

* Изпълнителят представя документ за гаранцията за авансовото плащане (гаранция, обезпечаваща авансово предоставените средства) по договора преди предоставяне на авансовите средства. Гаранцията за авансовото плащане под формата на парична сума трябва да бъде внесена по следната банкова сметка на Възложителя: „Интернешънъл Асет Банк” АД, BIC: IABGBGSF, IBAN: BG32IABG74913300772101;

Ако изпълнителят представи гаранцията за авансовото плащане под формата на “парична сума”, платена по банков път, документът, удостоверяващ платената гаранция, следва да бъде заверен с подпис и печат от съответната банка и да се представи в оригинал. В случай, че участникът е превел парите по електронен път (електронно банкиране), той следва да завери съответния документ с подпис и печат.

Когато участникът избере гаранцията за авансовото плащане да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на възложителя и че е със срок на валидност – срока на изпълнение на договора.

Когато участник в процедурата е обединение от правни субекти, което не е юридическо лице, в документа за внесена гаранция или банковата гаранция следва да е отразено, че тя се внася от цялото обединение и ползва всички участници в обединението.

Когато гаранцията, обезпечаваща авансово предоставените средства е представена от определения изпълнител под формата на застраховка, същата трябва да е сключена в полза на Възложителя. Срок на валидност на застраховката, трябва да бъде равен на най-малко срока на изпълнение на договора.

Авансът по договора за възлагане на обществената поръчка не се изплаща преди изпълнителят да представи гаранция за авансовото плащане.

Възложителят освобождава гаранцията за авансово плащане, без да дължи лихви за периода, през който средствата законно са престояли при него.

## Договор за подизпълнение

1. Изпълнителят сключва договор за подизпълнение с подизпълнителите, посочени в офертата.
2. В случай, че за изпълнение на поръчката има сключен договор за подизпълнение възложителят заплаща възнаграждение пряко на подизпълнител, когато са налице следните условия:
   1. Частта от поръчката, която се изпълнява от подизпълнителя, може да бъде предадена като отделен обект на изпълнителя или на възложителя.
   2. Подизпълнителят е отправил искане до възложителя, чрез изпълнителя, който е длъжен да го предостави на възложителя в 15-дневен срок от получаването му.
   3. Към искането изпълнителят е длъжен да предостави становище, от което да е видно дали оспорва плащанията или част от тях като недължими.
   4. Възложителят има право да откаже плащане на подизпълнител, когато искането за плащане е оспорено, до момента на отстраняване на причината за отказа.
3. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:
   1. за новия подизпълнител не са налице основанията за отстраняване в процедурата;
   2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
4. При замяна или включване на подизпълнител изпълнителят сключва договор за подпизълнение или допълнително споразумение за замяна и изпраща копие от него на възложителя, заедно с доказателства, че подизпълнителят отговаря на съответните критерии за подбор съобразно вида и дела от поръчката, който ще изпълняват, и че за тях не са налице основания за отстраняване от процедурата.

# X. ОБЩИ ИЗИСКВАНИЯ

1. Във връзка с провеждането на процедурата и подготовката на офертите от участниците за въпроси, които не са разгледани в настоящата документация, се прилага Закона за обществените поръчки и Правилника за приложението му.

В случай, че участниците в процедурата представят документи на език, различен от българския, и същите са представени и в превод на български език, при несъответствие в записите при различните езици, за валидни се считат записите на български език.

1. При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:

1. Решението за откриване на процедурата;

2. Обявление за обществена поръчка;

3. Техническа спецификация;

4. Образците за участие в процедурата и указанията, съдържащи се в Документацията реда за провеждане на процедурата и за подготовка офертите;

5. Проектът на договор за изпълнение на поръчката.

Документът с най-висок приоритет е посочен на първо място.